
Nr.- 5694 / 23.10.2026      


A N U N Ț    


Spitalul de Pneumoftiziologie Satu Mare, în conformitate cu prevederile H.G. nr.1336/2022 și a prevederilor de la art.II din Legea nr.166/2026, organizează concurs pentru ocuparea următoarelor posturi vacante, funcții contractuale de execuție:

- 1 post vacant de muncitor calificat IV (bucătar) la Blocul Alimentar și Dietetică, din locația Bixad, cu contract individual de muncă pe perioadă nedeterminată, cu norma de lucru de 8 ore/zi, program de lucru de 8 ore/zi sau 12 ore/zi, organizat în ture;
- 1 post vacant de muncitor necalificat I (întreținere spații verzi) la Muncitori, pentru locația Bixad, cu contract individual de muncă pe perioadă nedeterminată, cu norma de lucru de 8 ore/zi, program de lucru de 8 ore/zi.

La concurs poate participa orice persoană care îndeplinește următoarele condiții generale și cerințe specifice prevăzute la art.542 alin.(1) și (2) din O.U.G. nr.57/2019, cu modificările și completările ulterioare:

- Condiții generale:
a) are cetățenia română sau cetățenia unui alt stat membru ale Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene și domiciliul în România;
b) cunoaște limba română, scris și vorbit; 
c) are capacitate de muncă în conformitate cu prevederile Legii nr.53/2003-Codul Muncii, republicată, cu modificările și completările ulterioare și deplină capacitate de exercițiu; 
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate; 
e) îndeplinește condițiile de studii, de vechime în specialitate, respectiv de experiență necesare ocupării postului și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau exercitării unei profesii;
h) nu a comis infracțiunile prevăzute la art.1 alin.(2) din Legea nr.118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art.35, alin.(1), lit. h).
Prin excepție de la condiția prevăzută la art.542 alin.(1) lit.a) pot fi angajați și cetățeni străini, cu respectarea regimului stabilit pentru aceștia prin legislația specifică și legislația muncii.

- Condiții specifice pentru postul de muncitor calificat IV (bucătar):
a) minim studii generale (8 sau 10 clase absolvite), școală profesională;
	b) diplomă sau certificat de calificare profesională în meseria de bucătar eliberat de furnizori autorizați de Ministerul Muncii și Protecției Sociale și Ministerul Educației;
	c) nu necesită vechime în muncă.

- Condiții specifice pentru postul de muncitor necalificat I (întreținere spații verzi): 
a) minim studii generale (8 clase gimnaziale absolvite);
b) nu necesită vechime în activitate sau în muncă;
c) permis de conducere auto categoria B.


I. Bibliografia de concurs:

a) Pentru postul de muncitor calificat IV (bucătar):
1. Ordinul Ministerului Sănătății nr.976/1998 pentru aprobarea Normelor de igienă privind producția, prelucrarea, depozitarea, păstrarea, transportul și desfacerea alimentelor;
2.  Hotărârea nr.924 din 11 august 2005 privind aprobarea Regulilor generale pentru igiena produselor alimentare (implementarea principiului HACCP – Analiza Pericolelor și Punctele Critice de Control în bucătării); 
3. Ordinul Ministerului Sănătăţii nr.1761/2021 pentru aprobarea Normelor tehnice privind curățarea, dezinfecția și sterilizarea în unitățile sanitare publice și private, evaluarea eficacității procedurilor de curățenie și dezinfecție efectuate în cadrul acestora, procedurile recomandate pentru dezinfecția mâinilor în funcție de nivelul de risc, precum și metodele de evaluare a derulării procesului de sterilizare și controlul eficienței acestuia;
4. Legea nr.319/2006 a securităţii şi sănătăţii în muncă.
5. Ordinul nr.163/2007 pentru aprobarea Normelor generale de apărare împotriva incendiilor.

b) Pentru postul de muncitor necalificat I (întreținere spații verzi):  nu este cazul – se susține probă practică de verificare a abilităților și aptitudinilor practice.

II.  Concursul se va desfăşura astfel: 
· termen limită de înscriere la concurs – în data de 10.11.2026, ora 1400;
· selectarea dosarelor de înscriere – în data de 11.11.2026;
· susținerea probei scrise (de către candidații înscriși pentru postul de muncitor calificat IV-bucătar) de verificare a cunoștințelor teoretice – în data de 18.11.2026 ora 1000 de către candidații declarați „admis” la etapa de selectare a dosarelor. Înainte cu 30 de minute de începerea probei se va face apelul nominal al candidaţilor, în vederea îndeplinirii formalităţilor prealabile, respectiv verificarea identităţii  pe baza buletinului de identitate, a cărţii de identitate sau a cărţii de identitate provizorie, aflate în termen de valabilitate;
susținerea probei practice (de către candidații înscriși pentru postul de muncitor necalificat I-întreținere spații verzi) de verificare a abilităților și aptitudinilor practice – în data de 18.11.2026 ora 1200 de către candidații declarați „admis” la etapa de selectare a dosarelor. Înainte cu 30 de minute de începerea probei se va face apelul nominal al candidaţilor, în vederea îndeplinirii formalităţilor prealabile, respectiv verificarea identităţii  pe baza buletinului de identitate, a cărţii de identitate sau a cărţii de identitate provizorie, aflate în termen de valabilitate;
· susținerea interviului – în data de 23.11.2026 ora 1000  de către candidații declarați „admis” la proba scrisă sau proba practică.

III. Pentru înscrierea la concurs candidaţii vor prezenta un dosar care va conţine următoarele documente:
   a) formular de înscriere la concurs, conform modelului prevăzut la anexa nr.2;
     b) copia actului de identitate sau orice alt document care atestă identitatea, potrivit legii, aflate în termen de valabilitate;
       c) copia certificatului de căsătorie sau a altui document prin care s-a realizat schimbarea de nume, după caz;
       d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
      e) copia carnetului de muncă, a adeverinței eliberate de angajator pentru perioadă lucrată, care să ateste vechimea în muncă și în specialitatea studiilor solicitate pentru ocuparea postului. Modelul orientativ al adeverinței este prevăzut în anexa nr.3;
   f) certificat de cazier judiciar sau, după caz, extrasul de pe cazierul judiciar sau o declarație pe propria răspundere privind antecedentele penale;
   g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului. Adeverința care atestă starea de sănătate să conțină, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
   h) certificatul de integritate comportamentală din care să reiasă că nu s-au comis infracțiuni prevăzute la art.1 alin.(2) din Legea nr.118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
    i) curriculum vitae, model comun european (europass).

	Copiile de pe actele prevăzute mai sus se prezintă însoţite de documentele originale, în vederea verificării conformității copiilor cu mențiunea „conform cu originalul” de către secretarul comisiei de concurs.
	Depunerea dosarelor de înscriere se face la Compartimentul RUNOS al spitalului de la sediul din Satu Mare, str.Ialomiței nr.9,  începând cu data de 28.10.2026 până în data de 10.11.2026 în intervalul orar 1200-1400.
     	Informaţii suplimentare se pot obţine zilnic între orele 1200-1400 de la Compartimentul RUNOS al unităţii, la telefon nr.0261730913-interior 102 sau de pe pagina de internet a unității www.spitalpnfsm.ro, secţiunea „Informații-Anunțuri concurs” şi de pe portalul posturi.gov.ro. 
	Locul de desfășurare a concursului va fi comunicat la avizierul unității și pe pagina de internet www.spitalpnfsm.ro, în funcție de numărul candidaților înscriși la concurs.

IV. Calendar de desfăşurare a concursului:
· 27.10.2026 - anunțarea concursului (dată, loc, bibliografie de concurs, mod de desfășurare, număr posturi scoase la concurs);
· 10.11.2026 ora 14:00 - ultima zi de depunere a dosarelor de înscriere;
· 11.11.2026 ora 10:00 - înaintarea dosarelor către comisia de concurs pentru etapa de selectare a dosarelor de înscriere;
· 11.11.2026 ora 15:00 - afișarea rezultatelor în urma etapei de selectare a dosarelor de înscriere;
· 12.11.2026 ora 15:00 - termenul limită de depunere a contestațiilor de către candidații declarați ”respins” în urma etapei de selectare a dosarelor de înscriere;
· 13.11.2026 ora 15:00 - afișarea rezultatelor în urma soluționării contestațiilor la etapa de selecție a dosarelor de înscriere;
· 18.11.2026 ora 10:00 - susținerea probei scrise de verificare a cunoștințelor teoretice (de către candidații înscriși pentru postul de muncitor calificat IV - bucătar) - probă eliminatorie;
· 18.11.2026 ora 12:00 - susținerea probei practice de verificare a abilităților și aptitudinilor practice (de către candidații înscriși pentru postul de muncitor necalificat I - întreținere spații verzi) - probă eliminatorie;
· 18.11.2026 ora 15:00 - afișarea rezultatelor la proba scrisă sau proba practică; 
· 19.11.2026 ora 15:00 - termenul limită de depunerea a contestațiilor la rezultatele obținute la proba scrisă sau proba practică;
· 20.11.2026 ora 15:00 - afișarea rezultatelor în urma soluționării contestațiilor depuse în urma susținerii probei scrise sau probei practice;
· 23.11.2026 ora 10:00 - susținerea interviului – probă eliminatorie;
· 23.11.2026 ora 15:00 - afișarea rezultatelor în urma susținerii interviului;
· 24.11.2026 ora 15:00 - termenul limită de depunere a contestațiilor la rezultatele obținute în urma susținerii interviului;
· 25.11.2026 ora 15:00 - afișarea rezultatelor în urma soluționării contestațiilor depuse în urma susținerii interviului;
· 26.11.2026 ora 10:00 - afișarea rezultatelor finale. 

Calendarul de concurs este estimativ și poate suferi modificări în funcție de numărul candidaților înscriși la concurs. Sunt declaraţi admişi pentru ocuparea funcțiilor contractuale de execuție candidaţii care au obţinut minimum 50 de puncte la proba scrisă sau proba practică și minimum 50 de puncte la interviu. Punctajul final se calculează ca medie aritmetică a punctajelor obţinute la proba scrisă sau proba practică și proba de interviu.



                        Manager							 Compartiment RUNOS
          Dr.Ioan Sergiu-Dănuț			               	                    Ec.Mocanu Mariana-Gabriela

